INDIVIDUALIOS PAGALBOS TEIKIMO IŠLAIDŲ KOMPENSACIJOS
Asmenims su negalia teisių apsaugos agentūrai nustačius specialiuosius poreikius, priklausomai nuo nustatyto poreikio, gali būti skiriama individualios pagalbos teikimo išlaidų kompensacija.
 	Teisę gauti Individualios pagalbos teikimo išlaidų kompensaciją turi asmenys, kuriems nustatytas specialusis individualios pagalbos teikimo išlaidų kompensacijos poreikis.
Individualios pagalbos teikimo išlaidų kompensacijos dydžiai:
· asmenims, kuriems nustatytas I  lygio individualios pagalbos teikimo išlaidų kompensacijos poreikis – 2,6 (540,80 Eur) tikslinių kompensacijų bazės dydžio;
· asmenims, kuriems nustatytas II  lygio individualios pagalbos teikimo išlaidų kompensacijos poreikis – 1,9 (395,20 Eur) tikslinių kompensacijų bazės dydžio;
· asmenims, kuriems nustatytas III  lygio individualios pagalbos teikimo išlaidų kompensacijos poreikis – 1,1 (228,80 Eur) tikslinių kompensacijų bazės dydžio;
· asmenims, kuriems nustatytas IV  lygio individualios pagalbos teikimo išlaidų kompensacijos poreikis – 0,6 (124,80 Eur) tikslinių kompensacijų bazės dydžio.
Tikslinių kompensacijų bazinis dydis - 208 Eur.
· I poreikių lygis nustatomas žmogui, kuriam dėl ilgalaikio ar negrįžtamo organizmo funkcijų sutrikimo išsivysto negalia, dėl kurios jis yra visiškai nesavarankiškas, negeba orientuotis ar judėti ir jam reikalinga nuolatinė kito asmens pagalba ar slauga.
· II poreikių lygis nustatomas žmogui, kuriam dėl ilgalaikio ar negrįžtamo organizmo funkcijų sutrikimo išsivysto negalia, dėl kurios jis turi didelių savarankiškumo, galimybės orientuotis ar judėti sunkumų, dėl kurių jam reikalinga kito asmens pagalba ar slauga nuo 6 iki 10 valandų per parą.
· III poreikių lygis nustatomas žmogui, kuriam dėl ilgalaikio ar negrįžtamo organizmo funkcijų sutrikimo išsivysto negalia, dėl kurios asmuo turi vidutinių savarankiškumo ir dalyvavimo visuomeniniame gyvenime sunkumų, dėl kurių jam reikalinga kito asmens pagalba nuo 4 iki 6 valandų per parą.
· IV poreikių lygis nustatomas žmogui, kuriam dėl ilgalaikio ar negrįžtamo organizmo funkcijų sutrikimo išsivysto negalia, dėl kurios asmuo turi nedidelių savarankiškumo ir dalyvavimo visuomeniniame gyvenime sunkumų, dėl kurių jam reikalinga kito asmens pagalba ne ilgiau kaip 4 valandas per parą.

